《丁卯除夜》
宋代·冯山

庭罢驱傩戏，门收爆竹盘。酒香添腊味，夜气杂春寒。

岁序张灯守，人情遇节欢。明朝五十八，消息近休官。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。